**DĖL ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO**

2019 m. liepos 26 d. Nr. TS –

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi,

Rokiškio rajono savivaldybės taryba n u s p r e n d ž i a :

1. Patvirtinti Rokiškio turizmo ir tradicinių amatų informacijos ir koordinavimo centro teikiamų mokamų paslaugų sąrašą ir įkainius (priedas).

2. Pripažinti netekusiu galios Rokiškio rajono savivaldybės tarybos 2016 m. spalio 28 d. sprendimą Nr. TS-177 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų ir įkainių patvirtinimo“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

**SPRENDIMO „DĖL ROKIŠKIO TURIZMO IR TRADICINIŲ AMATŲ INFORMACIJOS IR KOORDINAVIMO CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Patvirtinti Rokiškio turizmo ir tradicinių amatų informacijos ir koordinavimo centro teikiamų mokamų paslaugų sąrašą ir įkainius, o iki tol Rokiškio rajono savivaldybės tarybos 2016 m. spalio 28 d. sprendimą Nr. TS-177 ,,Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų ir įkainių patvirtinimo“ laikyti negaliojančiu.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalis.

**Sprendimo projekto esmė.** Naujajame dokumente pakeistos šios sritys:

1. Įvedama sąrašo eilučių numeracija.
2. Įvedamos naujos paslaugų rūšys ­– edukacinių programų Salų dvaro amatų dirbtuvėse organizavimas, prekybos renginių organizavimas, renginių organizatorių bilietų pardavimas, užsakovų reklama interneto svetainėje ir informaciniame lauko ekrane.
3. Dėl bendrosios paskutiniųjų metų infliacijos Lietuvoje, turizmo informavimo ir kitų paslaugų rinkos kainų pokyčių padidintos teikiamų paslaugų kainos.
4. Naujai apibrėžtos ir diferencijuotos prekybos renginių organizavimo paslaugos bei taikomos nuolaidos.
5. Apibrėžtos paslaugų teikimo sąlygos Rokiškio rajono biudžetinėms įstaigoms ir nevyriausybinėms organizacijoms.

 **Galimos pasekmės, priėmus siūlomą tarybos sprendimo projektą:**

 **teigiamos** – detalus ir aiškus teikiamų paslaugų sąrašas ir įkainiai;

**neigiamos** – nėra.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus Irena Matelienė

vyriausioji specialistė